বিগত এমাহ ধৰি দিল্লীৰ লগতে সীমান্তৱৰ্তী অঞ্চলত কৃষি আইন বাতিলৰ দাবীত চলি আছে কৃষকৰ উত্তাল প্ৰতিবাদ। বিতৰ্কিত কৃষি আইন বাতিলৰ দাবীত অটল কৃষকসকল।
কিন্তু এই খিনিতে প্ৰশ্ন উত্থাপিত হৈছে! কিয় নিজৰ উপাৰ্জনৰ অংশ ঘূৰাই দিব বিচাৰিছে কৃষকসকলে? নতুন এই আইনকেইখন কাৰ্যকৰী হৈ থাকিলেও কৃষকৰ বাবে পুৰণি ফচল বিক্ৰীৰ পথ খোলা থাকিব। আনকি ইয়াৰ উপৰিও কৃষকৰ হাতত থাকিব নিজৰ উত্পাদিত ফচল বিক্ৰীৰ নতুন পথ। গতিকে এই আন্দোলনৰ প্ৰকৃত ছবিখন যেন স্পষ্ট হোৱা নাই।
প্ৰথমে, এই সংস্কাৰৰ বাবে দীৰ্ঘদিন ধৰি দাবী কৰিছিল। ২০১৯ চনৰ লোকসভা নিৰ্বাচনৰ পূৰ্বে একেই প্ৰতিশ্ৰুতি দিছিল কংগ্ৰেছেও। আম আদমী পাৰ্টীৰ ইস্তাহাৰতো একেই দাবী কৰা হৈছিল। ভাৰতীয় কিষান ইউনিয়নেও বাৰে বাৰে দাবী কৰি আহিছে। নিজৰ ফচল কৃষকে নিজৰ ইচ্ছামতে বিক্ৰী কৰাৰ স্বাধীনতা পাব লাগে। তেন্তে এতিয়া বিক্ষোভ কিয়?
এই আন্দোলনৰ পৰা কোন উপকৃত হৈছে? চীনৰ তুলনাত ভাৰতত সুবিধা হ'ল, আমাৰ দেশে গণতন্ত্ৰত বিশ্বাস কৰে। সেই কাৰণে গোটেই বিশ্বই চীনৰ তুলনাত ভাৰত চৰকাৰৰ পদক্ষেপৰ ওপৰত বেছি ভৰসা ৰাখে। চীনে বিচাৰে, গোটেই বিশ্বই এটা বিশ্বাস কৰক যে, তেওঁলোকৰ দেশৰ দৰে ভাৰতত চৰকাৰ বিৰোধী ক্ষোভ দেখাৰ কোনো সুযোগ নাই।
চীনৰ এই স্বাৰ্থ কি উপেক্ষা কৰিব পৰা যায়? ভাৰতৰ বামপন্থীৰ সৈতে চীন চৰকাৰৰ সম্পৰ্কৰ কথা কি একেবাৰে উপেক্ষা কৰিব পাৰি? এই বিক্ষোভত দেশৰ বিভিন্ন বেচৰকাৰী সংস্থাক লক্ষ্য কৰি লোৱা হৈছে। বিশেষকৈ ভাৰতৰ ডাঙৰ ডাঙৰ প্ৰতিষ্ঠানৰ বিৰুদ্ধে ক্ষোভ প্ৰকাশ কৰা হৈছে। অথচ চীনা সামগ্ৰী বা সংস্থাক বয়কট কৰাৰ কোনো শ্লোগান দিয়া হোৱা নাই। এটা অংশই চীনা এপ নিষিদ্ধ কৰা আৰু আত্মনিৰ্ভৰ ভাৰত সংকল্পকো ইতিকিং কৰিছিল।
